PILISCSÉVI SZLOVÁK ÖNKORMÁNYZAT

J e g y z ő k ö n y v

**Készült:** A Piliscsévi Szlovák Önkormányzat testületének 2015.04.29-én

16.00 órától 18 óráig megtartott üléséről.

**Helye:** Piliscsév község Önkormányzatának tanácsterme (Piliscsév Hősök tere 9.)

**Jelen vannak:** *(a mellékelt jelenléti ív szerint)*

Vogyeraczki Mária elnök

Nagy Mária elnök-helyettes

Bartolen Istvánné képviselő

Kosztka Gáspárné képviselő

Hudecz Izabella jegyzőkönyvvezető

**Vogyeraczki Mária elnök:** Köszönti a megjelent képviselőket, megállapítja, hogy a testület 4 fővel határozatképes, a testület ülését megnyitja.

**Vogyeraczki Mária elnök:** Indítványozza, hogy a testület a meghívó szerint fogadja el az ülés napirendjét:

*Ezt követően a képviselő-testület 4 igen szavazattal, ellenszavazat és tartózkodás nélkül meghozza az alábbi határozatot:*

Piliscsévi Szlovák Önkormányzat képviselő-testületének

**21/2015.(IV.29.) számú határozata**

**az ülés napirendjéről**

1. Beszámoló a két ülés közötti eseményekről és a lejárt határidejű határozatokról

Előadó: Vogyeraczki Mária elnök

1. Fiatalok bevonása a helyi szlovák hagyományok ápolásába

Előadó: Vogyeraczki Mária elnök

1. Együttműködési megállapodások

Előadó: Vogyeraczki Mária elnök

1. Igazgatói pályázattal kapcsolatos egyetértési jog gyakorlása

előadó: Vogyeraczki Mária elnök

1. Piliscsévi Szlovák Asszonykórus jubileumi ünnepsége II.

Előadó: Vogyeraczki Mária elnök

1. Beszámoló a 2014. évi költségvetés végrehajtásáról

előadó: Vogyeraczki Mária elnök

1. Egyebek

Határidő: azonnal

Felelős: Vogyeraczki Mária elnök

**Napirend tárgyalása**

1. **Beszámoló a két ülés közötti eseményekről és a lejárt határidejű határozatokról**

Vogyeraczki Mária elnök:

* a Tájház új gondnokával a szerződéskötés megtörtént,
* a „Nás kalendár” kiosztásra került,
* a „Veršovačky-spienvanky” versenyre való felkészítés ügyében az igazgatóasszonyt felkerestem – rendben van, a gyermekek felkészítését a kórus vezető Keleczné Rózsika segíti
* Március 20-án lezajlott „Moréna” rendezvény sikeres volt, sokan részt vettek,
* március 29-én tagjaink és Salik Béláné részt vettek Sárisápon a „Templom dala” című rendezvényen,
* Április 16-án Megyei SZÖK és az Országos SZÖK szervezésében oktatási konferencián vettünk részt Tatabányán, az óvoda képviseletében Szabó-Rácz Jánosné, SZÖK képviseletében én vettem részt, az iskola nem képviseltette magát, levélben jelezte véleményét,
* április 17-én az Ebed-i óvoda viszontlátogatta óvodánkat, testvérkapcsolatot szeretnénk velük létesíteni, az önkormányzatot a Jegyzőasszony a SZÖK-öt Nagy Mária elnökhelyettes képviselte,
* április 18-án Tájházas konferencián vettünk részt Sátoraljaújhely-Rudabányácskán, Nagy Mária elnökhelyettes prezentációjában bemutatta Tájházunkat,
* április 20-án Tájház leltár ügyében beszéltem Csapucha Katalinnal, a leltár úgy tűnik nincs kész, csak muzeológus végezheti a feladatot,
* már kétszer is sor került a feladatalapú támogatás megreklamálására, amit eredetileg megítéltek, az áll rendelkezésre, leveleinkre választ nem kaptunk.
* az Országos SZÖK által kiírt pályázatokra három pályázatot nyújtottunk be, az iskola az iskolai szlovák gyermektalálkozóra, népismereti vetélkedőre 50 E Ft támogatást, a Nyugdíjas Klub – Pilisszántói Klub látogatásához 30 E Ft támogatást, Önkormányzatunk pedig az Asszonykórus 45 jubileumi évfordulójára 50 E Ft támogatást kaptunk,
* kiküldtem a felkérő leveleket az Asszonykórus ünnepségén való részvételre.

*A napirendi ponthoz kérdés hozzászólás nem volt, ezért Vogyeraczki Mária elnök a következő szövegű határozatot javasolja elfogadni: A Piliscsévi Szlovák Önkormányzat elfogadja az elnök beszámolóját a két ülés közötti eseményekről és a lejárt határidejű határozatokról.*

*A Piliscsévi Szlovák Önkormányzat képviselő-testülete 4 igen szavazattal, ellenszavazat és tartózkodás nélkül az alábbi határozatot hozza:*

Piliscsévi Szlovák Önkormányzat képviselő-testületének

* **22/2015.(IV.29.) számú határozata**

**a két ülés közötti eseményekről és a lejárt határidejű határozatokról**

A Piliscsévi Szlovák Önkormányzat elfogadja az elnök beszámolóját a két ülés közötti eseményekről és a lejárt határidejű határozatokról.

Határidő: azonnal

Felelős: Vogyeraczki Mária elnök

1. **Fiatalok bevonása a helyi szlovák hagyományok ápolásába**

Vogyeraczki Mária elnök: A napirendi pont témája számomra nehézséget okoz, azon kívül, hogy a fiatalokat személyesen meghívjuk megbeszélésre, mit tudunk ajánlani? Ki legyen az a kör, akit megcélozunk? Remélem a képviselőknek van javaslatuk, ötletük a megvalósításra.

Kosztka Gáspárné képviselő: Szerintem azokat keressük meg elsősorban, akik be voltak öltözve a szüreti felvonuláson. Tőlük a nemzetiség nem idegen.

Vogyeraczki Mária elnök: Úgy gondolom, hogy a fiatalabb korosztály bevonására lenne nagyobb esély, ezzel együtt kínálhatnánk nyelvvizsga felkészítési lehetőséget. A tánccsoportnak három új lánytagja lett.

Nagy Mária elnökhelyettes: A hétvégi családi napon lehetne a SZÖK nevében is főzni. A fiatalokkal kapcsolatban szerintem a 30 éves korosztály hamarabb megtalálható. Meg kell kérdezni a jelenlegi táncosokat, van-e ötletük arra vonatkozóan, mi lenne az, ami vonzerőt jelentene.

Vogyeraczki Mária elnök: A családi napon tegyünk ki egy gyűjtődobozt, ahhoz, hogy mondják el, mit szeretnének, adjanak véleményt arról, hogy tudunk közelíteni.

*Mivel egyéb hozzászólás, javaslat a napirendi ponthoz nem volt Vogyeraczki Mária javasolja, hogy a napirendi pont tárgyalását a Szlovák Önkormányzat 2015. augusztusi ülésére tűzze ismét napirendre, és a következő szövegű határozatot fogadja el: A Piliscsévi Szlovák Önkormányzat a „Fiatalok bevonása a helyi szlovák hagyományok ápolásába” című napirendet 2015. augusztusi ülésén újra tárgyalja.*

*A Piliscsévi Szlovák Önkormányzat képviselő-testülete 4 igen szavazattal, ellenszavazat és tartózkodás nélkül az alábbi határozatot hozza:*

Piliscsévi Szlovák Önkormányzat képviselő-testületének

**23/2015.(IV.29.) számú határozata**

**a fiatalok bevonásáról**

A Piliscsévi Szlovák Önkormányzat a „Fiatalok bevonása a helyi szlovák hagyományok ápolásába” című napirendet 2015. augusztusi ülésén újra tárgyalja.

Határidő:2015. augusztus 30.

Felelős: Vogyeraczki Mária elnök

*Kosztka Gáspárné távozik az ülésről*

1. **Együttműködési megállapodások**

Vogyeraczki Mária elnök: Két megállapodás tervezetet küldtem meg a képviselőknek: az általános iskolai és az egyházi megállapodásokat.

Kérem, hogy a tervezetet megvitatni szíveskedjenek.

*A tervezetet a képviselők megvitatták, Vogyeraczki Mária elnök a következő szövegű határozatot javasolja elfogadásra: a Piliscsévi Szlovák Önkormányzat az 1. melléklet szerint elfogadja a PÁIK Piliscsévi Tagiskolájával megkötendő együttműködési megállapodást.*

*A Piliscsévi Szlovák Önkormányzat képviselő-testülete 3 igen szavazattal, ellenszavazat és tartózkodás nélkül az alábbi határozatot hozza:*

Piliscsévi Szlovák Önkormányzat képviselő-testületének

**24/2015.(IV.29.) számú határozata**

**a PÁIK Piliscsévi tagiskolai együttműködésről**

Piliscsévi Szlovák Önkormányzat az 1. melléklet szerint elfogadja a PÁIK Piliscsévi Tagiskolájával megkötendő együttműködési megállapodást.

Határidő: 30 nap

Felelős: Vogyeraczki Mária elnök

*A Piliscsévi Római Katolikus Egyházközösség Képviselő Testületével kötendő megállapodás tervezetét a képviselők megvitatták és Vogyeraczki Mária elnök a következő szövegű határozatot javasolja elfogadásra: a Piliscsévi Szlovák Önkormányzat a 2. melléklet szerint elfogadja a Piliscsévi Római katolikus Egyházközösséggel megkötendő együttműködési megállapodást.*

*A Piliscsévi Szlovák Önkormányzat képviselő-testülete 3 igen szavazattal, ellenszavazat és tartózkodás nélkül az alábbi határozatot hozza:*

Piliscsévi Szlovák Önkormányzat képviselő-testületének

**25/2015.(IV.29.) számú határozata**

**az Egyházközösséggel kötendő együttműködésről**

Piliscsévi Szlovák Önkormányzat 2. melléklet szerint elfogadja a Piliscsévi Római katolikus Egyházközösséggel megkötendő együttműködési megállapodást.

Határidő: 30 nap

Felelős: Vogyeraczki Mária elnök

1. **Igazgatói pályázattal kapcsolatos egyetértési jog gyakorlása**

Vogyeraczki Mária elnök: Az összevont iskolai intézmények igazgatói pályázatára egy pályázó jelentkezett: Nagyné Engler Zsuzsanna. A pályázatot a képviselők megkapták. Egyetértési jogunkat kell gyakorolni. Az én véleményem szerint Nagyné pályázata elsősorban a saját intézményéről szól.

Nagy Mária elnök-helyettes: Az áttanításon kívül, valóban kevés érinti a közös dolgokat.

Vogyeraczki Mária elnök: Javasolom, hogy támogassuk a pályázatot, hisz örömmel kell fogadnunk, hogy a pályázó kiemelten fontos tevékenységnek ismeri el a nemzetiségi nevelést, és népismereti oktatást.

Bartolen Istvánné képviselő: Az óvoda-iskola kapcsolata szerintem a korábbiakhoz képest kevés.

*Mivel egyéb kérdés, hozzászólás a napirendi ponthoz nem volt, Vogyeraczki Mária elnök a következő szövegű határozatot javasolja elfogadásra: a Piliscsévi Szlovák Önkormányzat 1) Egyetért Nagyné Engler Zsuzsanna intézményvezetői megbízatásával. 2) A pályázat fontos elemének tartja a nemzetiségi nevelést, népismeret oktatást. 3) E munka eredményességének javításához felajánlja segítségét.*

*A Piliscsévi Szlovák Önkormányzat képviselő-testülete 3 igen szavazattal, ellenszavazat és tartózkodás nélkül az alábbi határozatot hozza:*

Szlovák Önkormányzat képviselő-testületének

**26/2015.(IV.29.) számú határozata**

**az iskola igazgatói pályázatról**

A Piliscsévi Szlovák Önkormányzat

1. Egyetért Nagyné Engler Zsuzsanna intézményvezetői megbízatásával.
2. A pályázat fontos elemének tartja a nemzetiségi nevelést, népismeret oktatást.
3. E munka eredményességének javításához felajánlja segítségét.

Határidő: azonnal

Felelős: Vogyeraczki Mária elnök

1. **A Piliscsévi Szlovák Asszonykórus jubileumi ünnepsége II.**

Vogyeraczki Mária elnök: Jelenleg az ünnepség megrendezésére benyújtott pályázatokról tudok beszámolni. A Megyei Szlovák Önkormányzat 45 E Ft támogatásban, az Országos Szlovák Önkormányzat 50 E Ft támogatásban részesített. Javasolom, hogy nyújtsuk be pályázatunkat a Piliscsévért Közalapítványhoz, valamint a Magyarországi Szlovákok Szövetsége Lipa Közhasznú alapítványhoz.

*A tájékoztatóval kapcsolatban kérdés, hozzászólás nem merült fel, ezért Vogyeraczki Mária elnök javasolja a Képviselő-testületnek, hogy a következő szövegű határozatot fogadja el: a Piliscsévi Szlovák Önkormányzat Képviselő Testülete elfogadja az elnök tájékoztatóját az Asszonykórus jubileumi ünnepségéről.*

*A Piliscsévi Szlovák Önkormányzat képviselő-testülete 3 igen szavazattal, ellenszavazat és tartózkodás nélkül az alábbi határozatot hozza:*

Szlovák Önkormányzat képviselő-testületének

**27/2015.(IV.29.) számú határozata**

**az Asszonykórus jubileumi ünnepségéről**

Piliscsévi Szlovák Önkormányzat Képviselő Testülete elfogadja az elnök tájékoztatóját az Asszonykórus jubileumi ünnepségéről.

Határidő: azonnal

Felelős: Vogyeraczki Mária elnök

*A Piliscsévi Szlovák Önkormányzat képviselő-testülete 3 igen szavazattal, ellenszavazat és tartózkodás nélkül az alábbi határozatot hozza:*

Szlovák Önkormányzat képviselő-testületének

**28/2015.(IV.29.) számú határozata**

**pályázat benyújtásáról a Piliscsévért Közalapítványhoz**

A Piliscsévi Szlovák Önkormányzat Képviselő-testülete megbízza Vogyeraczki Mária elnököt, hogy nyújtson be pályázatot az Asszonykórus jubileumi ünnepsége megrendezése támogatására a Piliscsévért Közalapítványhoz.

Határidő: 2015. május 15.

Felelős: Vogyeraczki Mária elnök

*A Piliscsévi Szlovák Önkormányzat képviselő-testülete 3 igen szavazattal, ellenszavazat és tartózkodás nélkül az alábbi határozatot hozza:*

Szlovák Önkormányzat képviselő-testületének

**29/2015.(IV.29.) számú határozata**

**pályázat benyújtásáról a Lipa Közhasznú Alapítványhoz**

A Piliscsévi Szlovák Önkormányzat Képviselő-testülete megbízza Vogyeraczki Mária elnököt, hogy nyújtson be pályázatot az Asszonykórus jubileumi ünnepsége megrendezése támogatására a Lipa Közhasznú Alapítványhoz.

Határidő: 2015. május 15.

Felelős: Vogyeraczki Mária elnök

1. **Beszámoló a 2014. évi költségvetés végrehajtásáról**

Vogyeraczki Mária elnök: A beszámolót a testületi tagok megkapták. Magam részéről szeretném kifejezni az örömömet azzal kapcsolatban, hogy a 2014. évben éppen annyi pénzünk volt, hogy felújíthattuk a Tájházat.

*A tájékoztatóval kapcsolatban kérdés, hozzászólás nem merült fel, ezért Vogyeraczki Mária elnök javasolja a Képviselő-testületnek, hogy a következő szövegű határozatot fogadja el: a Piliscsévi Szlovák Önkormányzat Képviselő Testülete elfogadja a 2014. évi költségvetés végrehajtásáról szóló beszámolót.*

*A Piliscsévi Szlovák Önkormányzat képviselő-testülete 3 igen szavazattal, ellenszavazat és tartózkodás nélkül az alábbi határozatot hozza:*

Szlovák Önkormányzat képviselő-testületének

**30/2015.(IV.29.) számú határozata**

**a 2014. évi költségvetés végrehajtásáról**

Piliscsévi Szlovák Önkormányzat Képviselő Testülete elfogadja a 2014. évi költségvetés végrehajtásáról szóló beszámolót.

Határidő: azonnal

Felelős: Vogyeraczki Mária elnök

1. **Egyebek**
2. Vogyeraczki Mária elnök: Az Asszonykórus Nyitra Megye meghívására Zoboraljai dalos találkozón vesz részt. Az út költségeit a Megyei SZÖK fedezi. A találkozón részt vesznek testületünk tagjai is.
3. Nagy Mária elnökhelyettes: A Szlovák Baráti Kör tagjai részt vesznek a Magyországi Szlovákok éves közgyűlésén.
4. Vogyeraczki Mária elnök: Iskolai gyermekcsoportunk részt vesz Süttőn a Megyei Gyermektalálkozón. Javasolom, hogy önkormányzatunk térítse a busz költséget.

*A Piliscsévi Szlovák Önkormányzat képviselő-testülete 3 igen szavazattal, ellenszavazat és tartózkodás nélkül az alábbi határozatot hozza:*

Szlovák Önkormányzat képviselő-testületének

**31/2015.(IV.29.) számú határozata**

**a gyermektalálkozó buszköltségéről**

Piliscsévi Szlovák Önkormányzat Képviselő Testülete téríti az iskolai gyermekcsoport Megyei Gyermektalálkozóra való utazás költségeit.

Határidő: azonnal

Felelős: Vogyeraczki Mária elnök

1. Vogyeraczki Mária elnök: Tájékoztatja a képviselőket a Dorogi Turisztikai Desztináció Menedzsment szervezet létrehozásáról és működéséről

Elmondja, hogy ez az innovatív program új fejlesztést jelent a kistérségben. A TDM Szövetség összefogja a szervezetet, a Nemzetgazdasági Minisztérium a támogatást biztosítja. A „Fogadótér” egy egységes imázs kialakítását célozza meg, amely vonzza az idelátogatókat, bővíti a kihasználtságot. A csatlakozás esetén olyan pályázati lehetőségek nyílnak meg, amit egyébként nem tudnánk igénybe venni. A Piliscsévi Önkormányzat a TDM szervezet alapító tagjai közé tartozik. Javasolom, hogy önkormányzatunk csatlakozzon a szervezethez.

*A Piliscsévi Szlovák Önkormányzat képviselő-testülete 3 igen szavazattal, ellenszavazat és tartózkodás nélkül az alábbi határozatot hozza:*

Szlovák Önkormányzat képviselő-testületének

**32/2015.(IV.29.) számú határozata**

**Dorogi Turisztikai Desztináció Menedzsmenthez való csatlakozásról**

Piliscsévi Szlovák Önkormányzat Képviselő Testülete

1. Csatlakozik a Dorogi Turisztikai Menedzsment szervezethez.
2. Felhatalmazza Vogyeraczki Mária elnököt, hogy a csatlakozással kapcsolatos dokumentumokat aláírja.
3. 2015. évi költségvetése terhére biztosítja az éves tagdíj befizetést.

Határidő: 2015. május 31.

Felelős: Vogyeraczki Mária elnök

1. Vogyeraczki Mária elnök: a jegyzőkönyv hitelesítőnek javasolom Bartolen Istvánnét. Kérem, hogy az alábbi szövegű határozatot fogadja el a Képviselő-testület: *A Piliscsévi Szlovák Önkormányzat 2015. április 29-i ülése jegyzőkönyvének hitelesítésére Bartolen Istvánnét jelöli ki.*

*A Képviselő-testület 3 igen szavazattal, ellenszavazat és tartózkodás nélkül az alábbi határozatot hozza:*

**Szlovák Önkormányzat képviselő-testületének**

**33/2015.(III.17.) számú határozata**

jegyzőkönyv-hitelesítőről

A Piliscsévi Szlovák Önkormányzat 2015. április 29-i ülése jegyzőkönyvének hitelesítésére Bartolen Istvánnét jelöli ki.

Határidő: azonnal

Felelős: Vogyeraczki Mária

Vogyeraczki Mária elnökaz ülést 18,00 órakor berekesztette, a jelenlévőknek megköszönte a részvételt.

kmf

Vogyeraczki Mária Bartolen Istvánné

elnök jegyzőkönyv hitelesítő